उपमंडल विधिक सेवाएं समिति एवं जे जे इंस्टीट्यूट आॅफ मेडिकल साइंसिस ,जीवन ज्योति अस्पताल के संयुक्त तत्वाधान में शहर के पटेल नगर स्थित आशा किरण स्पेशल स्कूल में संविधान निर्माता डॉक्टर भीमराव अंबेडकर की 126वीं जयंती मनाई गई।जिसमें बाबा साहेब के जीवन पर प्रकाश डाला गया तथा स्पेशल स्कूल में उपस्थित निशक्त बच्चों को फर्स्ट एड बाक्स, पैन,पैंसिल, नोटबुक तथा कलर आदि स्टेशनरी के साथ साथ फल, बिस्कुट, जूस एवं दूध आदि आहार उपहार स्वरूप भेंट दिए गए। कार्यक्रम की अध्यक्षता सोसायटी की सचिव एवं शिक्षिका कुसुम लता ने की तथा मुख्य अतिथि के रूप में जे जे इंस्टीट्यूट आॅफ मेडिकल साइंसिस के निदेशक दीपक खट्टर एवं जीवन ज्योति अस्पताल की निदेशक तथा स्त्री रोग विशेषज्ञ डॉक्टर ज्योति मलिक ने शिरकत की जबकि विशिष्ट अतिथि के रूप में उपमंडल विधिक सेवाएं समिति के सदस्य सत्येंद्र दहिया, एंजिलो फाऊंडेशन के अध्यक्ष विजय मुदगल, यंग जीनियस कान्वेंट स्कूल के निदेशक सत्यवान मलिक, शिक्षाविद के एल टक्कर, तथा साहिल कुमार एडवोकेट उपस्थित रहें।